SAK 5.4 /2018

Fylkessekretær - mandat

Forslagsstiller: Fylkesavdelingsstyret

Forslag vedtak: Årsmøte vedtar mandat for vervet Fylkessekretær

Fylkessekretær er frikjøpt i 100 % stilling. Fylkessekretær velges på årsmøte for 2 år.

Fylkessekretær er medlem av styret og arbeidsutvalget. Fylkessekretær er leder av tariffpolitisk utvalg,

Fylkessekretær har styret, ved leder, som arbeidsgiver. Det er FO sentralt som fastsetter lønns- og arbeidsvilkår og foretar lønnsutbetaling.

Arbeidsoppgavene til fylkessekretær er primært å bistå tillitsvalgte, klubber og enkeltmedlemmer, initiere og følge opp klubbene.

Fylkessekretær har forhandlingsansvar overfor arbeidsgiver lokalt der det ikke er lokalt valgte tillitsvalgte med forhandlingsansvar.

Fylkessekretær deltar i rekrutteringsarbeid og utadrettet informasjonsvirksomhet.

Det er styret, ved leder, som i samarbeid med fylkessekretær setter opp rammer og prioritering av arbeidsoppgavene.